Referat af møde i Ilisimatusarfiks Bestyrelse

27. februar 2020 kl. 13:00 (grønlandsk tid)

Videokonferencelokalet, Ilimmarfik

Deltagere: *Minik Rosing (via Zoom), Karo Thomsen Fleischer, Anne Marie Pahuus (via Zoom), Malik Hegelund Olsen, Malan Marnersdóttir (via Zoom), Flemming Nielsen, Mariia Simonsen, Bolethe Olsen, Ross Virginia (via Zoom), Rikke Østergaard, Ane Møller (via Zoom), Gitte Adler Reimer, Henriette Rosing, Johanne B. Tobiassen (til punkt 6), Line Ellemann Høgh (til punkt 5), og Clement S. Sonne-Schmidt.*

|  |  |  |
| --- | --- | --- |
| Punkt Nr. | Dagsorden | Referat |

# Faste Punkter

|  |  |  |
| --- | --- | --- |
| 1 | Godkendelse af dagsorden | *Godkendt* |
| 2 | Eventuelle habilitetsspørgsmåljf. bestyrelsens forretningsorden § 20 stk. 2 har bestyrelsesmedlemmer pligt til tidligst muligt at informere bestyrelsen om sin eventuelle inhabilitet jf. bestemmelserne i sagsbehandlingsloven. | *Ingen* |
| 3 | Godkendelse og underskrivelse af referat fra seneste møde | *Efter forslag fra Malik, aftales det at inkludere ophavsmanden til forslag i referaterne.**Godkendt* |
| 4 | Meddelelser fra formanden | *Minik foreslår, at vi beder departementet komme med en officiel forlængelse eller mandat, indtil en ny bestyrelse kan tiltræde.* |
| 5 | Meddelelser fra rektorHerunder kommer ligeledes præsentation fra studiechefen omkring den nyeste statistik over de studerende. | *Gitte har haft møde med Forsvarsakademiet, som potentielt vil ansætte ph.d.-studerende til at forske i sikkerheds- og forsvarspolitik.**Aviaaja Hauptmann er projektansat til hjælpe kandidatstuderende med at færdiggøre speciale.* *Der er afholdt møde med interessenter om campusudvidelse. Der inviteres snart til møde igen, når der er udarbejdet et papir om vision og målsætninger for projektet.**- Bestyrelsen præsenteres for papiret når det er færdigt.* *Der mangler fortsat en afdelingsleder ved Læring.**Gitte er indtil videre fungerende Institutleder for Sygepleje.**Der er ansat ny studievejleder. Mens der har manglet studievejleder, er der blevet benyttet coach.* *Der ansættes en controller til regnskabsafdelingen.**Til vinterdimissionen i år udklækkes flere kandidater end nogensinde før. Især SLM har mange kandidater i år.**Journalistik vil igangsætte masteruddannelse til efteråret.**Uddannelsen finansieres indenfor egen ramme, ved at optage hhv. bachelor og master hvert andet år.**Rådgiverassistentuddannelsen og uddannelsen som rådgiver i socialt arbejde er overdraget til SPS.**I år har Ilinniarfissuaq 175 års jubilæum. Det fejres med Science Week til december.* *Der er afholdt studentertrivselsundersøgelse. Det skal afgøres hvordan der arbejdes videre på resultaterne.* *Der afholdes karrieremesse 3. april.**Til HSSU-mødet er indført ny alkoholpolitik i overensstemmelse med Selvstyrets politik.* *Derudover er der indført seniorsamtaler med samtaleguide der kan bruges til MUS-samtalerne.* *- Dette for at sikre at arbejdspladsen er parat til at der forsvinder stor erfaring.* *Der er 25 ph.d.- studerende indskrevet. Medio marts uddeler forskningsrådet stipendiater til potentielt endnu flere.* *Henriette orienterer:**Der arbejdes stadigt på implementering af nyt studieadministrationssystem.* *Der regnes med implementering 1. august.* *Der arbejdes med ventilation på Qorsussuaq og der projekters isolering af Ilinniarfissuaq hovedbygningen.**Der har været udfordringer med Selvstyret ift. udbetaling af feriepenge, men det skulle være løst.**Der er forhandlinger i gang mellem ASA og departementet om hvordan vi bruger gæstelærerkontrakter fremadrettet.**Line fremlægger omkring nyeste statistik for studerende.**Malik foreslår at optagelse og frafald stilles op imod ændringer i adgangskrav. Mariia foreslår at der laves undersøgelse af gennemførselsprocenten for studerende med børn.* *- Begge disse statistikker er ikke mulige at lave nu, uden en stor del manuelt arbejde, men bliver det forhåbentligt med nyt studieadministrationssystem.**Der var stor omtale i medierne om lav frafaldsstatistik for 2019. Det lave tal kan dog forklares ved at den årgang der startede i 2019, ikke har haft lige så lang tid, til at afbryde.* *Der er fra studieservice fokus på bedre statistik. Der tales med departementet om et samarbejde på området. Der indleveres meget data til departementet som vi gerne selv vil have adgang til.**Rikke pointerer at manglende gennemførsel også kan være bundet op på manglende SU-klip. Især for studerende med børn.**- Fra politisk side er der dog lagt op til en stramning på dette område, med færre fjumre-klip.**Manglende klip er eventuelt noget der kunne afhjælpes med de foreslåede karrierekontrakter – hvis erhvervslivet giver mulighed for at deres ansætte færdiggør studierne i arbejdstiden.*  |
| 6 | Økonomi – Perioderegnskab + BudgetGrundet store udfordringer med nyt økonomisystem – udfordringer der går igen for alle grønlandske offentlige myndigheder – er det desværre ikke muligt på nuværende tidspunkt at give et retvisende billede af regnskabet for 2019 eller budgettet for 2020.Regnskabschef/direktør vil give en yderligere forklaring. | *Henriette og Johanne gennemgår økonomien:* *Overforbruget som det ser ud nu, er på 3%.**- Dog er der udgifter som skal omposteres, så det reelt er på 2%.**- Usikkerheden er pga. det nye økonomisystem der stadigt er udfordringer med.**For at sikre bedre kontrol med forbrug, vil institutlederne fremover blive indkaldt til møder efter hvert semester omkring deres instituts økonomi.**Der er flere grunde til overforbruget.**- Der er brugt mange midler på bygningsrenoveringer. Dette har været nødvendigt for sikre acceptable arbejdsforhold, på trods af, at udgifterne skulle være afholdt af Selvstyret.* *- Der er brugt midler til nyt alarmsystem.**- Vi har haft flere aktiviteter, flere uddannelser og flere studerende.**- Der er brugt mange midler på gæsteundervisere.**- Der er brugt midler på implementering af persondatalovgivning.**- Der er afholdt udgifter for nyt studieadministrationssystem og andre nye IT-systemer.**Der vil blive indgivet forklaring på overforbruget d. 4. marts.**Vi har anmodet om at få udsat vores årsafslutning. Hverken regnskab eller budget vil være klar før om ca. 2 måneder.* *Der er dog også sparet penge, bl.a. på udgifter til Ilinniarfissuaqs bibliotek og nye elsparepærer.* |

# Opfølgning fra sidste møde(r)

|  |  |  |
| --- | --- | --- |
| 7 | Inputs til udviklingskontraktDer ønskes af departementet forslag på op til fire målbare målsætninger, som kan være en del af udviklingskontrakten.Vedhæftet er:- Selvstyrets uddannelsesplan (om videregående uddannelser s. 65-75)- Ilisimatusarfiks forskningsstrategi- Oversigt over arbejde med bestyrelsens strategi 2015-2020 og de mest relevante målsætninger i de to andre dokumenter. | *Minik pointerer at der helst kun skal inkluderes mål i kontrakten som vi har mulighed for at påvirke.**Mariia foreslår at et mål kan være rekruttering af undervisere. Der mangler faste undervisere, især i grønlandsk.* *- Malan foreslår at dette kunne være målbart, eksempelvis gennem antallet af kandidater og ph.d.-er der uddannes.**- Anne Marie påpeger, at der er risikabelt at binde udviklingsmål op på så små tal som antallet af kandidater vil være.**Malik pointerer at samfundet har størst behov for en indsats på sociale områder og folkeskoleområdet. Derfor bør et mål være fokus på sociale uddannelser og læreruddannelsen.**Rikke pointerer at der ligeledes er et stort behov for erhvervsøkonomer, for at øge samfundets økonomiske udvikling.**Minik foreslår at campusudvidelse også bør inkluderes. Eftersom det vil være svært at sætte et mål for, kunne målet være forbedringer af studiemiljø.**Anne Marie foreslår at forskningsformidling kunne være et mål.**Det aftales at der sendes 5 punkter til departementet, som kan vurdere hvilke der kan måles og eventuelt skære ned i antallet. Ligeledes giver det den næste bestyrelse en mulighed for at prioritere,* *De 5 punkter bliver:**- Forskningsformidling (fastholdelse af højt forskningsniveau og synliggørelse for omverdenen).**- Rekruttering af undervisere**- Fortsat styrkelse af læreruddannelsen**- Styrkelse af erhvervsøkonomiuddannelsen**- Campusplan, samt forbedring af studiemiljøet.* *Clement laver et udkast til formulering af de 5 punkter, som sendes til Minik og derefter resten af bestyrelsen.*  |
| 8 | FunktionsperiodeI så fald Selvstyret ikke når at udpege de eksterne medlemmer af den næste bestyrelse, kan det være at den nuværende bestyrelse vil blive bedt om at fungere nogle måneder mere. | *Minik foreslår at departementet opfordres til officielt at forlænge den siddende bestyrelses mandat, indtil den nye bestyrelse kan træde i kraft.**Listen med Ilisimatusarfiks foreslåede bestyrelsesmedlemmer sendes til bestyrelsen.*  |

# Punkter til diskussion

|  |  |  |
| --- | --- | --- |
| 9 | Ilisimatusarfik 10-års rapportRapporten blev fremlagt for bestyrelsen d. 9. april 2019.I januar 2020 er rapporten blevet taget op af pressen, med fokus på manglende sprogkundskaber for de studerende.Rapportens anbefalinger er blevet inddraget i forskellige dele af ledelsens arbejde, som der her gives en opfølgning på. | *Deloitte lagde vægt på 4 hovedområder som der er arbejdet indenfor**- Omkring integration af læreruddannelsen, arbejdes der med udvidelse af campus som hovedmål. Derudover er rektor nu to dage om ugen på Ilinniarfissuaq.**- Omkring forskningsstrategi, er der lavet strategi for institutterne og for universitetet samlet. Derudover samarbejder Ilisimatusarfik omkring både en national forskningsstrategi og en arktisk forskningsstrategi for kongeriget.**- Omkring problematik med niveauforskel hos studerende, øges samarbejdes med gymnasierne og der er gennemført studentertrivselsundersøgelse som der skal arbejdes videre med.**- Omkring klarere medarbejderidentitet, skal ledelsen udarbejde en strategi.* |

# Punkter til orientering

|  |  |  |
| --- | --- | --- |
| 10 | Rapport om fjernundervisningIlisimatusarfik har fået udarbejdet en rapport omkring fjernundervisning, der skal være en del af grundlaget for det fremtidige arbejde på området.  | Rapporten er et arbejdsdokument som skal bruges fremadrettet. Der skal arbejdes hen imod mere fjernundervisning, især når det gælder efter- og videreuddannelse.Mariia tilføjer, at der til journalistiks nye masteruddannelse vil blive brugt fjernundervisning. Derfor vil det være godt at få igangsat kurser for underviserne om hvordan det gøres godt. |

# Afslutning

|  |  |  |
| --- | --- | --- |
| 11 | Evt.  | *Der indkaldes sandsynligtvist til et nyt møde, når der en officiel afgørelse fra departementet om hvorvidt bestyrelsen får mandat til at sidde i længere tid.*  |

|  |  |
| --- | --- |
| Formand Minik Rosing |  |
| Næstformand Karo Thomsen Fleischer | *Underskrift* |
| Anne Marie Pahuus | *Underskrift* |
| Bolethe Olsen | *Underskrift* |
| Flemming Nielsen | *Underskrift* |
| Malik Hegelund Olsen | *Underskrift* |
| Malan Marnersdóttir | *Underskrift* |
| Mariia Simonsen | *Underskrift* |
| Ane Carla Møller | *Underskrift* |
| Rikke Østergaard | *Underskrift* |
| Ross A. Virginia | *Underskrift* |
|  | *Underskrift* |